recursal/SuperWikiNEXT-32B huggingface dataset:
**טחנת הקמח היהודית בבאר שבע** היא טחנת קמח שפעלה בבאר שבע.

היסטוריה
--------

טחנת הקמח היהודית בבאר שבע הוקמה על ידי יעקב גורדון ומאיר שיינדרוביץ מרח' קק"ל ועד רח' טרומפלדור בשנת 1902. לאורך שנים ארוכות היה זה המבנה היחיד שהיה בבעלות יהודים והטחנה היהודית הממוכנת היחידה בכל הנגב. במשך 27 שנים שימשה הטחנה מרכז לכל היהודים שעברו באזור. בטחנה היו מארחים יהודים ומסייעים לאלו שבצרה. בשנת 1916 אף הוקם בחצר הטחנה בית כנסת. בשנות ה-20 היה ענף טחנות הקמח המכניס ביותר בעיר. פעלו בה שלוש טחנות שעבדו בהם כ-20 איש, וההכנסה השנתית שלהם עלתה על סך ההכנסות של שאר העסקים גם יחד.

הכיבוש הבריטי ותוצאותיו
-----------------------

לאחר הכיבוש הבריטי שימש גורדון נציג הקהילה היהודית הקטנה אל מול השלטון הבריטי. הטחנה נעזבה לאחר מאורעות 1929 בעת הפרעות ביהודי חברון ועזה, הקיץ הקץ גם על קהילת יהודי באר שבע, שמרכזה היה בחצר טחנת הקמח. בעלי הטחנה נוכחו לדעת, שגם אם ישובו לעיר, יחיו בה כמיעוט בלתי מוגן בלב אוכלוסייה עוינת. הם הגיעו למסקנה, שאין להם מנוס אלא לחסל את רכושם ולעזוב את העיר לצמיתות. גורדון שהיה לאחרון היהודים בבאר שבע, הוכרח למכור את הטחנה למתחרהו הערבי-חאג' עיסאי ב-1930. חאג' עיסאי הצליח לרכוש את הקרקע עם הטחנה, הבאר והמבנים האחרים במחירי מציאה והקים מסגד בסמוך.

לקריאה נוספת
------------

* ביגר ג. ואחרים, 1991, באר שבע ואתריה, הוצאת ספרים אריאל, ירושלים, עמודים 110-111.

הערות שוליים
------------

1. ↑  לקוח מאתר
2. ↑  בנוסף לכך, יהודי חברון שלחו אל בית הכנסת את ספר תורה.
3. 1 2  לקוח מאתר
**איגואנה קוצנית שחורה** או **איגואנה שחורה** (שם מדעי: *Ctenosaura similis*) היא מין של איגואנה החיה במקסיקו ובמרכז אמריקה אך הופצה גם למדינות אחרות. זוהי הלטאה הגדולה בסוגה והיא נחשבת גם למין הלטאות המהיר ביותר.

מאפיינים
--------

לאיגואנה קשקשים גדולים וקוצניים בצבע שחור עם פסים אפורים כהים ואזור העיניים כתום. לאוכלוסיות שונות יש צבעים שונים עד לצבע חום וכתום כצבעי העצים, שעוזר בהסוואתם. בנוסף לקוציהם זנבם שרירי ועבה. אורך מינים אלה מגיע ל-1.3 מטר והנקבות מגיעות ל-0.8 מטר. הם בעלי ציצה בקצה הראש ולסתותיהם מוארכות ובעלי צבעים כחולים-סגולים המושכים את הנקבות. הצעירים בהירים וללא קוצים וחיים רוב הזמן בין הענפים.

האיגואנות מסוג זה מסתגלות לתנאי מחיה רבים ומעדיפות לשכון בין סלעים גבוהים עליהם הן יכולות לטפס במהירות כדי לברוח מטורפים. הן אוהבות גם אזורים עם עצים, אותן הן מעדיפות בעיקר הצעירים. עם זאת הם נמנעים מיערות סבוכים. הם חיים בטבע ממדינת אואחאקה שבמקסיקו דרך מרכז אמריקה עד למערב פנמה ואולי גם בצפונה של קולומביה לאורך חופי האוקיינוסים. הם נפוצים מאוד בקוסטה ריקה ובהונדורס. הם גם הופצו לאזורים נוספים כמו פלורידה או האיים הקריביים שם הם עלולים לגרום לנזקים לסביבה הטבעית.

האיגואנות הם אוכלי צמחים וניזונות מעלים, פירות, פרחים וזרעים אך יאכלו גם חיות קטנות כמו חרקים וגם ביצים. הצעירים אוכלים חרקים בין הענפים ובהדרגה הופכים לצמחוניים. הם עצמם עלולים להיטרף על ידי חתולים גדולים, תנינים, נחשים ועופות דורסים. האיגואנות בורחות במהירות לעבר הסלעים והם המין המהיר ביותר של לטאה ומגיעות למהירות של 34.7 קמ"ש. אם הם לא מצליחים לברוח מהטורף לעבר המחסה הסלעי הם עלולים לנשוך או להצליף בזנבם הקוצני לצורך הגנה.

יש המגדלים איגואנות אלה כחיות מחמד בשל אופיין הרגוע. במספר מדינות גם צדים אותם בשביל בשרם המשובח. אך נראה שהציד אינו משפיע על תפוצתן.

מיון
----

לאיגואנה זו שני תת-מינים:

* *Ctenosaura similis similis*
* *Ctenosaura similis multipunctata*

קישורים חיצוניים
----------------

ויקישיתוף מדיה וקבצים בנושא **איגואנה קוצנית שחורה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  איגואנה קוצנית שחורה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535958305171

 |
**פנינה דמבינסקי** (נולדה ב-10 בפברואר 1950) היא כדורסלנית עבר ישראלית. שיחקה בעמדת הסנטר, רוב שנותיה בקבוצת הפועל תל אביב ושיחקה בנבחרת ישראל. גובהה 1.94 מטרים.

ביוגרפיה
--------

פנינה דמבינסקי נולדה בירושלים גדלה בתל אביב ולה אח תאום. אחותה שושי דמבינסקי הייתה אף היא שחקנית כדורסל בהפועל תל אביב. בנערותה הייתה שחיינית באגודת הפועל תל אביב. שירתה בצה"ל כמורה חיילת. 

בגיל 20 החלה לראשונה לשחק כדורסל במועדון. היא הצטרפה לקבוצת הכדורסל של הפועל תל אביב ושיחקה בה בשנים 1970 - 1977. בהמשך שיחקה עונה אחת בהפועל מעגן מיכאל.
בשנים 1970, 1974 ו-1975 זכתה עם הפועל תל אביב באליפות ליגת העל. בשנת 1970 ו-1973 זכתה עם הקבוצה בגביע המדינה. בגמר הגביע של שנת 1973 קלעה 26 נקודות. 

במהלך שנותיה כשחקנית כדורסל זומנה לנבחרת ישראל. בשנת 1972 השתתפה במשחקי קדם אליפות אירופה שנערכו באיטליה. בסך הכלל השתתפה דמבינסקי ב-11 משחקים בנבחרת וקלעה 9 נקודות.

דמבינסקי למדה הוראה בסמינר לוינסקי ולאחר לימודיה שימשה במקביל לקריירה הספורטיבית, כמורה ומחנכת בפנימייה החקלאית "עירון" שבחדרה. 

בשנת 1980 פרשה ממשחק, ויצאה לשליחות בקהילה היהודית בקייפטאון, דרום אפריקה כמורה לעברית. 

ב-1985 שבה לישראל והצטרפה בעונת 1985/86 לקבוצת הפועל גבעת חיים. לאחר עונה זו פרשה ממשחק. 

בהמשך יצאה לשליחות נוספת בקהילה היהודית במלבורן, אוסטרליה. לאחר מכן הייתה מורה לספרות והבעה בתיכון ויצו הדסה בנתניה, ובגיל 56 פרשה מהוראה. מתגוררת בנתניה.

קישורים חיצוניים
----------------

* פנינה דמבינסקי באתר היכל התהילה
* פנינה דמבינסקי באתר ספסל

הערות שוליים
------------

1. ↑  רותי ברמן, חדשות נתניה, 20 באוקטובר 2017
מצעד ליל כל הקדושים בכפר בניו יורק, שבמנהטן הוא מצעד ליל כל הקדושים הגדול בעולם.
**מצעד ליל כל הקדושים בכפר בניו יורק** הוא מצעד שנתי המתקיים מדי שנה בליל כל הקדושים, בשכונת גריניץ' וילג' במנהטן התחתית. מצעד ליל כל הקדושים של הכפר, אותו יזם בשנת 1973 ראלף לי. המצעד נחשב לגדול ביותר במסגרת אירועי ליל כל הקדושים ונחשב למצעד הלילי היחיד בעיר ניו יורק. במצעד משתתפים בקירוב 50,000 אנשים, ו-2 מיליון אנשים צופים בו.

היסטוריה
--------

בעבר, נקרא "הקרנבל של ניו יורק". המצעד נחשב לאירוע ספונטני, בו כל מי שחפץ, יכול להצטרף ללא עלות או הרשמה כלשהן. המאפיינים המובהקים ביותר של המצעד הם בובותיו הגדולות אשר אותן סוחבים מאות המשתתפים. נושא המצעד הרשמי בכל שנה הוא הבובות השונות שהמשתתפים מביאים עמם. בנוסף לבובות, האחראים עליו מדווחים כי יותר מ-50 תזמורות צועדות משתתפות בו מדי שנה.

המצעד מתחיל בדרך כלל בשעה 19:00 בשעון של ניו יורק ונמשך כשעתיים עד שלוש.

השפעה תרבותית
-------------

המצעד נחקר על ידי אנתרופולוגים תרבותיים שבדקו את השפעתו התרבותית על האנושות. על פי הניו יורק טיימס, "מצעד ליל כל הקדושים הוא הבידור הטוב ביותר שיש בעת הזו". ב-*USA Today* דיברו עליו גם כן ואמרו כי "אם תשתתף במצעד, תהיה מוכן לזה שהלסת שלך תיפול".

קישורים חיצוניים
----------------

ויקישיתוף מדיה וקבצים בנושא **מצעד ליל כל הקדושים בכפר בניו יורק** בוויקישיתוף
* 

* אתר האינטרנט הרשמי של מצעד ליל כל הקדושים בכפר בניו יורק (באנגלית)
* מצעד ליל כל הקדושים בכפר בניו יורק, ברשת החברתית פייסבוק

הערות שוליים
------------

1. ↑  Village Halloween Parade 2020 in New York - Dates, rove.me (באנגלית)
2. ↑  Village Halloween Parade, NYCgo.com, ‏2020-10-31 (באנגלית)
3. ↑  Village Halloween Parade — Jeanne Fleming, Artistic and Producing Director, web.archive.org, ‏2014-07-27
4. ↑  Participate, NYC Village Halloween Parade (באנגלית)
5. ↑  Costume Contest, NYC Village Halloween Parade (באנגלית)
6. 1 2  "Artistry - NYC Village Halloween Parade". Retrieved 6 November 2017.
7. ↑  The Village Halloween Parade is officially canceled this year, Time Out New York (באנגלית)
**אלברט גזל** (נולד ב-14 בדצמבר 1949) הוא כדורגלן עבר ישראלי, ששיחק בעמדת הקשר. את מרבית הקריירה עשה בקבוצת מכבי נתניה, שעמה זכה בארבע אליפויות ובגביע היחיד שבו זכתה הקבוצה.

קריירה
------

גזל נולד במצרים ועלה עם משפחתו לישראל בגיל חודש. בגיל 11 החל את דרכו במחלקת הילדים של מכבי נתניה. את הבכורה בקבוצה הבוגרת ערך בגיל 16 במחזור הסיום של עונת 1965/1966. בשנת 1968 היה חלק מנבחרת הנוער שלקחה חלק בגביע אסיה לנוער והגיעה עד לחצי הגמר במשחקים שנערכו בסיאול. שנה לאחר מכן היה שותף למשחקים שהתקיימו בבנגקוק, שבהם הגיעה הנבחרת למקום הרביעי.

בעונת 1970/1971 היה שותף לזכייה הראשונה באליפות בתולדות הקבוצה. בשנת 1972 פנה גזל בדרישות כספיות לקבוצה, כולל סיוע ברכישת דירה. על רקע זה הפסיק בשלב מסוים את פעילותו בקבוצה ואף פתח במגעים עם קבוצת "רד סטאר" הצרפתית, אך בסופו של דבר השתכנע להישאר בקבוצה. בעונת 1973/1974 זכה עם הקבוצה באליפות בפעם השנייה, ובהמשך זכה בתואר עוד פעמיים. גזל היה שותף לזכייה בדאבל לאחר ניצחון בגמר הגביע על בני יהודה.

במהלך עונת 1981/1982 עבר למכבי יפו ולקראת סיום העונה פרש ממשחק פעיל.

בנו, רביד גזל, היה גם הוא כדורגלן ומשמש כעוזר מאמן.

תארים
-----

* **אליפות (4)**: 1970/1971, 1973/1974, 1977/1978, 1979/1980
* **גביע המדינה (1)**: 1977/1978

הערות שוליים
------------

1. ↑  ישראל רוזנבלט, נקבעו "18 המאושרים" שימריאו ביום ד' לסיאול, דבר, 21 באפריל 1968, עמ' 22
2. ↑  קוריאה, פיליפינים ולאוס יריבות ישראל בבנאגקוק, על המשמר, 13 באפריל 1969, עמ' 4
3. ↑  יצחק בן חורין, גזל וטופולנסקי העלו שוב תביעות כספיות, מעריב, 6 במרץ 1972, עמ' 5
תמונת לווין של המטרופולין
מפת המטרופולין
קו הרקיע של בואנוס איירס
**גראן בואנוס איירס** (בספרדית: **Gran Buenos Aires**; מילולית: "בואנוס איירס הגדולה") היא המטרופולין של העיר בואנוס איירס. מלבד העיר עצמה, כוללת המטרופולין עוד 24 פארטידוס (נפות) בפרובינציית בואנוס איירס, המשתרעים בעיקר דרומית ומערבית לה (מצפון-מזרח תוחם את העיר ריו דה לה פלאטה), ושטחו כ-2,750 קמ"ר. 24 הפארטידוס כוללים 88 ערים. בשנת 2001 התגוררו במטרופולין כ-13 מיליון תושבים, שהם כשליש מתושבי ארגנטינה.

מתוך 24 הפארטידוס המשויכים למטרופולין, 14 עירוניים לחלוטין, וב-10 יש עדיין יישובים כפריים יותר. שבעה פארטידוס נוספים, שאינם חלק מהמטרופולין, מקיימים עמה קשרי גומלין הדוקים, ועם המשך התרחבותה הם צפויים להפוך לחלק ממנה.

25 הערים הגדולות במטרופולין
---------------------------

|  | העיר | פארטידו | מספר התושבים (באלפים) |
| --- | --- | --- | --- |
| 1 | בואנוס איירס | (מחוז פדרלי) | 3,051 |
| 2 | מרלו | מרלו | 244 |
| 3 | קילמס | קילמס | 231 |
| 4 | באנפילד | לומאס דה סאמורה | 224 |
| 5 | חוסה ס. פאס | חוסה ס. פאס | 217 |
| 6 | לנוס | לנוס | 212 |
| 7 | גרגוריו דה לפררה | לה מטאנסה | 176 |
| 8 | הרלינגהאם | הרלינגהאם | 174 |
| 9 | בראסאטגי | בראסאטגי | 167 |
| 10 | גונסאלס קטן | לה מטאנסה | 164 |
| 11 | סן מיגל | סן מיגל | 158 |
| 12 | מורנו | מורנו | 148 |
| 13 | סן פרננדו | סן פרננדו | 145 |
| 14 | איסידרו קסנובה | לה מטאנסה | 132 |
| 15 | ברנאל | קילמס | 131 |
| 16 | פלורנסיו וארלה | פלורנסיו וארלה | 121 |
| 17 | אבז'אנדה | אבז'אנדה | 113 |
| 18 | לומאס דה סאמורה | לומאס דה סאמורה | 112 |
| 19 | טמפרלי | לומאס דה סאמורה | 111 |
| 20 | מוטנה גראנדה | אסטבאן אצ'ווריה | 110 |
| 21 | סן חוסטו | לה מטאנסה | 105 |
| 22 | איטוסאינגו | איטוסאינגו | 105 |
| 23 | קסטלאר | מורון | 104 |
| 24 | רפאל קסטיז'ו | לה מטאנסה | 104 |
| 25 | ליברטאד | מרלו | 100 |

קישורים חיצוניים
----------------

ויקישיתוף מדיה וקבצים בנושא **גראן בואנוס איירס** בוויקישיתוף

הערות שוליים
------------

1. ↑  לפי מפקד האוכלוסין של 2001

|  |  |
| --- | --- |
| בקרת זהויות עריכת הנתון בוויקינתונים | 
* GND: 4846017-5

 |
מצבת קברו של הרב מנחם מנדל שרשבסקי בהר הזיתים
הרב **מנחם מנדל שרשבסקי** (תר"ז, 1847 – ח' באדר א' תרפ"ט, פברואר 1929) היה רבה של העיירה קוסובה (אז באימפריה הרוסית, כיום בבלארוס) במשך ארבעים ושלוש שנה.

קורותיו
-------

נולד בסלונים, שם התגורר אביו הרב קלמן קלונימוס שרשבסקי. נישא למרים, בתו הבכורה של רב העיירה קוסובה הרב שמואל סלונימסקי. לאחר פטירת רעייתו בדמי ימיה נישא לאחותה ביילא רבקה.

אחיו של הרב שרשבסקי, רבי אהרון זליג (שהיה מכונה ר' זליג רייצה'ס) היה גם הוא תלמיד חכם מפורסם.

בשנת תרמ"ג (1882) בערך נפטר הרב סלונימסקי. הרב שרשבסקי התמנה לרשת את מקומו בערך בשנת תרמ"ד.

בתו חיה אסתר נשאה לרב יעקב וולנסקי. תקופה קצרה לאחר שנשאו עלה הזוג לירושלים.

בשנת תרפ"ז, לאחר פטירת רעייתו, עלה הרב שרשבסקי לירושלים והתגורר בשכונת מאה שערים בבית אחיו האמור, שכבר הלך לעולמו. תחתיו התמנה ברבנות בקוסובה חתנו האחר, הרב מאיר לייקין, שנספה בשואה עם יתר בני העיירה בי"א באב תש"ב.

כדרכו בחו"ל נמנע גם בירושלים מלעסוק בענייני ציבור והעדיף לשקוד על התורה כשהוא עטור בטלית ותפילין. הקפיד שלא יצלמוהו ולכן כמעט לא השתמרו ממנו תמונות.

הרב שרשבסקי נפטר בח' באדר א' תרפ"ט, ונקבר על פי צוואתו בטליתו המצויצת שבה למד את הש"ס עשרים ושש פעמים כפי שהזכיר בהספדו הרב קוק. בלוויה השתתף קהל גדול והספידוהו גם הרב שמואל רפפורט, הרב יוסף חיים זוננפלד והרב יצחק יעקב וכטפויגל. נטמן בהר הזיתים בסמוך לקברו של הרב שלמה אלישיב.

חצי שנה לאחר מכן, נרצח נכדו, הרב ישראל שלמה זלמן בן גרשון ולנסקי, ששימש כמזכיר ישיבת חברון, במאורעות תרפ"ט בחברון.

הרב נתן פריד מבאי ביתו של ההחזון איש היה נינו.

הערות שוליים
------------

1. ↑  על פי דוד תדהר (עורך), "מנחם מנדל שרשבסקי", באנציקלופדיה לחלוצי הישוב ובוניו, כרך ה (1952), עמ' 2328
2. ↑  נוסח המצבה המופיעה בתמונה
3. ↑  קונטרס אהל שרה, לעילוי נשמת שרה אילוויצקי (בתו של הרב שרשבסקי), פתח תקווה תשכ"ט, עמ' 5
4. ↑  תפארת שיבה, לכבודו של הרב חיים מיכל מיכלין, עמ' 85, אהל שרה עמ' 6
5. ↑  קונטרס אהל שרה, עמ' 7.
6. ↑  לייקין,Leikin,מאיר, "רבנים שנספו בשואה".
7. ↑  אהל שרה עמ' 7.
8. ↑  בניגוד למנהג המקובל, ראו גשר החיים ח"ב פרק י"ד אות ג'.
9. 1 2  קול ישראל (עיתון), אדר תרפ"ט, גיליון 333
10. ↑  שערי ציון חלק ג'
11. ↑  דף הנצחה עבור זלמן בן גרשון ונסקי באתר נפגעי פעולות האיבה של המוסד לביטוח לאומי
12. ↑  "ספר זיכרון לקדושי ישיבת חברון כנסת ישראל" (קדושי תרפ"ט), ירושלים תר"צ, (עמ' 31)
**אנציקלופדיה מיתיקה** (**Encyclopedia Mythica**) היא אנציקלופדיית אינטרנט לפולקלור, מיתולוגיה ודת. היא מכסה את המיתולוגיה של רוב העולם, עם חלקים העוסקים באירופה, אפריקה, אסיה, המזרח התיכון, אמריקה הלטינית, צפון אמריקה ואוקיאניה. האנציקלופדיה נוסדה ביוני 1995 כאתר קטן בעל כ-300 מאמרים, וקיבלה את שם המתחם הנוכחי שלה ב-29 במרץ, 1996. נכון לדצמבר 2009, היא מכילה כ-7,300 ערכים.

אמינות
------

**אנציקלופדיה מיתיקה** אינה מספקת מקורות לכל מאמריה. לדוגמה, הערכים המתייחסים לאלים הפולינזיים והאוקיאניים פעמים רבות אינם אמינים בכך שהם נוטים לסווג בשגגה את האלים המיקרונזיים, המלזיים והפיג'יים בתור פולינזיים. הם מאחדים מידע ממספר תרבויות שונות, או מזהים בשוגג דמויות משנה מאגדות כאלים או אלות. זהירות דומה יש לנקוט ביחס לדמויות קלטיות, שנראה שלכמה מהן אין כל אזכור בכל מקור אחר.

קישורים חיצוניים
----------------

* 

* אתר האינטרנט הרשמי של אנציקלופדיה מיתיקה (באנגלית)

הערות שוליים
------------

1. ↑  למשל, אנציקלופדיה מיתיקה לרוב אינה מציינת את המדינה או התרבות ממנה אל 'פולינזי' מגיע. כאשר אל הידוע רק בסיפורי אי קטן אחד מתויג כ'פולינזי', הדבר יוצר בקרב הקוראים את התחושה המוטעית שהאל המדובר ידוע בכל רחבי פולינזיה.
2. ↑  לעיתים ישנן השלכות לחוסר הדיוק שבמאמרים. באנציקלופדיה מיתיקה ישנו ערך משובש על קיווה, מלאך מאורי השומר על הים, שהוא זכר, ובערך מתואר כ"אם כל חיות-הים במיתולוגיה הפולינזית". כאשר סוג חדש של סרטן התגלה באזור דרום האוקיינוס השקט, החוקרים השתמשו באנציקלופדיה מיתיקה כמקור, מה שאומר שהטעות הופצה על ידי אמצעי התקשורת ואתרי המדע בכל רחבי העולם.
**אנקאם** (בקטלאנית: **Encamp**) היא קהילה אוטונומית ועיירה במרכז אנדורה, השוכנת על גדת נהר ולירה.

בתחום השיפוט של הקהילה ארבעה יישובים עיקריים: בשנת 2009 התגוררו בלה בונס – 1,181 תושבים, באל פאס דה לה קאזה – 3,099 תושבים, בווילה – 1,184 תושבים, ובעיירה אנקאם – 8,799 תושבים.

כלכלת הקהילה מבוססת בעיקר על התיירות בה. בתחום הקהילה נמצא אגם אנגולסטרס שמימיו מנוצלים להפקת חשמל באנרגיית מים, בתחנת כוח הידרואלקטרית הממוקמת ליד העיירה אנקאם.

אנקאם הוא חלק מאזור הסקי Grandvalira עם גישה ל-216 ק"מ של סקי במורד, עם 286 מסלולים מסומנים, המקבלים שירות על ידי 66 מעליות סקי בסך הכל. בנוסף לסקי באנקאם עצמה (63 מסלולי סקי שלבים), ה-Lift Lift Pass המתאים מאפשר לגלוש או להשתמש בגלשן שלג באתרי הסקי האחרים בגרנדוואלירה.

מועדון הכדורגל של הקהילה אנקאם (.Encamp F.C), הוא המועדון הוותיק ביותר המשחק בליגת העל האנדורית.

ערים תאומות
-----------

לאנקאם שתי ערים תאומות:

* איטליהאיטליה אלגרו, סרדיניה, איטליה
* ספרדספרד מוחקאר, אנדלוסיה, ספרד

קישורים חיצוניים
----------------

ויקישיתוף מדיה וקבצים בנושא **אנקאם** בוויקישיתוף
* 

* אתר האינטרנט הרשמי של אנקאם

הערות שוליים
------------

1. ↑  אנקאם, באתר J2Ski

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13178314n (data)
* GND: 4375456-9

 |
**דניס מורטימר** (באנגלית: **Dennis Mortimer**; נולד ב-5 באפריל 1952 בליברפול שבאנגליה) הוא כדורגלן עבר אנגלי, ששיחק בעמדת הקשר אחורי. בתור קפטן הוביל את אסטון וילה לזכייה בגביע אירופה לאלופות בעונת 1981/82.

ביוגרפיה
--------

מורטימר נולד בליברפול שבאנגליה בשנת 1952. הוא התחיל את הקריירה בקובנטרי סיטי בה רשם למעלה מ-200 הופעות והיה שחקן מבטיח. ביצועיו של מורטימר תפסו את תשומת ליבם של מועדונים גדולים רבים, ובשנת 1975 הצטרף לשורות אסטון וילה. הוא זכה עימה להצלחה עם זכייה באליפות וגביע הפוטבול ליג ובתואר גביע אירופה לאלופות הראשון והיחיד של המועדון. זה קרה בעונת 1981/82 ובמשחק הגמר בו גברו 0–1 על באיירן מינכן מורטימר היה לקפטן. מאוחר יותר ב-1982 הם זכו בסופר קאפ האירופי ובמשך עשר שנים בוילה ערך 403 הופעות וכבש 36 שערים.

מורטימר רשם הופעות במדי נבחרת אנגליה עד גיל 23 ונבחרת המשנה האנגלית (אנגליה B). מאוחר יותר מורטימר עבד בתחום הנוער כדי להכשיר שחקנים ומאמנים צעירים במידלנדס. בנוסף לכך, גם בתחום כדורגל הנשים הוא עוסק ומכהן בתפקיד דירקטור בחטיבת הנשים של וולברהמפטון וונדררס.

תארים
-----

אסטון וילה
* אליפות אנגליה: 1980/81
* גביע הפוטבול ליג: 1976/77
* מגן הקהילה: 1981 (משותף)
* גביע אירופה לאלופות: 1981/82
* הסופר קאפ האירופי: 1982

קישורים חיצוניים
----------------

ויקישיתוף מדיה וקבצים בנושא **דניס מורטימר** בוויקישיתוף

* פרופיל, באתר Transfermarkt
* פרופיל, באתר WorldFootball.net
* פרופיל, באתר FootballDatabase.eu
יון אנטונסקו והוריה סימה, מנהיגי המדינה הלגיונרית
**המדינה הלאומית-לגיונרית** (ברומנית: **Statul Național-Legionar**) היה השם הרשמי של ממלכת רומניה בתקופה של 134 ימים, בין 14 בספטמבר 1940 ובין 14 בפברואר 1941.

המדינה הלאומית-לגיונרית נוסדה בעקבות ברית בין הגנרל יון אנטונסקו והתנועה הלגיונרית בהנהגת הוריה סימה, ברית שהולידה את ממשלת יון אנטונסקו השנייה, הדיחה את קרול השני, מלך רומניה ותפסה את השלטון ברומניה תחת הנהגה סמלית של מיכאי הראשון, מלך רומניה.

על פי צו שפורסם על ידי המלך מיכאי בעיתון הרשמי נקבע:

1. המדינה הרומנית הופכת למדינה לאומית-לגיונרית.
2. התנועה הלגיונרית היא התנועה המוכרת היחידה במדינה החדשה ומטרתה לעלות את המורל והמצב הכלכלי של העם הרומני ולפתח את כוחותיו היצירתיים.
3. הגנרל יון אנטונסקו הוא קונדוקטורול (המנהיג העליון) של המדינה הלגיונרית וראש המשטר הלגיונרי.
4. הוריה סימה הוא מנהיג התנועה הלגיונרית.
5. החל ממועד זה נפסק כל ריב אחים.

המדינה הלאומית-לגיונרית הגדירה עצמה כ"לאומית-נוצרית" ו"טוטליטרית".

התנועה הלגיונרית הייתה תנועה אנטישמית מוצהרת ועם הגעת אנשיה לעמדות שלטוניות פעלה לנקום במי שרדף אותה בעבר, לפגוע ביהודים וברכושם ולהעשיר את אנשיהם ואת קרנותיהם. בחקיקה נמשכה המגמה של חקיקה אנטישמית מפלה ובתקופת המדינה הלאומית-לגיונרית חוקקו מעל 20 חוקים נגד היהודים. חוקקו גם חוקים שהפלו לטובה את המיעוט הגרמני ברומניה.

בתקופת המדינה הלאומית-לגיונרית הוקם גוף חדש, המשטרה הלגיונרית, גוף ביצועי, צבאי למחצה, לפי הדוגמה הנאצית.

המדינה הלאומית-לגיונרית הונהגה על ידי שני כוחות שכל אחד מהם שאף להנהגה בלעדית והיו קיימים ביניהם מתחים שהלכו וגברו, במיוחד בנושא הטיפול ביהודים. שני הגופים היו בעד הדרת היהודים ושוד רכושם, אך בעוד אנטונסקו ותומכיו רצו לעשות זאת בצורה הדרגתית, כדי לא לפגוע בכלכלה הרומנית ואת רכוש היהודים רצו לנתב לאוצר המדינה, הלגיונרים רצו לעשות זאת מהר ככל האפשר ואת רכוש היהודים לנתב לכיסיהם. המתח בין שני המחנות הלך וגבר והגיע לשיאו במרד הלגיונרים ופרעות בוקרשט, שהיוו אקורד הסיום בשותפות הזאת - עם דיכוי המרד, אנטונסקו הרכיב את ממשלתו השלישית, ללא נציגים של התנועה הלגיונרית, הכריז על סוף המדינה הלאומית-לגיונרית ועבר למשטר של דיקטטורה צבאית בראשותו.

קישורים חיצוניים
----------------

* השואה ברומניה, המדינה הלאומית לגיונרית ונסיונותיה לפתור את "הבעיה היהודית"
* Ilarion Țiu, Mișcarea Legionară după Corneliu Codreanu (ברומנית)

הערות שוליים
------------

1. ↑  STATUL NAŢIONAL LEGIONAR - Bilanţul unei guvernări (septembrie 1940 – ianuarie 1941) המדינה הלאומית לגיונרית - מאזן של שלטון (ספטמבר 1940 - ינואר 1941) באתר של פדרציית הקהילות היהודיות ברומניה
מארז לשון בקר כשר
**לשון** היא בשר הנחשב כחלק פנים על אף שמדובר בשריר. בשר הלשון מבושל בישול ארוך. על פי רוב, נעשה שימוש בלשון פר, עגל, כבש וחזיר. בתרבויות מסוימות נחשבת הלשון למאכל תאווה.

בבריטניה נהוג לאכול את הלשון קרה ומתובלת בפלפל אנגלי בסלט או בכריך. בצרפת מעדיפים לאכול את הלשון חמה. בצפון אמריקה ממעטים לאכול את הלשון, הגם שהיא החלק היחיד של ראש הבהמה אשר בכלל נמכר בשווקים.

ישנם דגים כמו בקלה אשר הלשון שלהם נחשבת למאכל מיוחד.

הכנה
----

בישול הלשון הוא תהליך רב שלבי. השלב הראשון הוא בישול ארוך במים עם תבלינים עד להתרככות הבשר. השלב השני הוא צינון הלשון, קילוף הקרום העוטף את הלשון וחיתוך הלשון לפרוסות. בשלב השלישי מבושלות פרוסות הלשון בישול נוסף ברוטב המעניק למאכל את טעמו, שכן לבשר הלשון טעם חלש מאוד. התבשיל המוכן נאכל חם או קר.

דרך נוספת להכנת לשון למאכל היא כבישה. לשון כבושה מיוצרת גם באופן תעשייתי וניתנת לרכישה במעדניות בשר.

ערכים תזונתיים
--------------

לשון בקר שוקלת בממוצע כ-1,400 גרם, ומשקלה יכול להגיע עד 2 ק"ג. לשון עגל שוקלת בין 700-350 גרם, ולשונות כבש וחזיר בתחום 225-90 גרם.

הלשון אינה מכילה עצמות, ותכולת החלבון שלה גבוהה, בעוד כמות השומן נמוכה יחסית לחלקי בשר אחרים. הלשון עשירה בוויטמין B3, ברזל וויטמין B12.

היסטוריה
--------

ברומא העתיקה נחשבה הלשון של ציפור שיר למאכל תאווה.

### יהדות

המדרש מתייחס אל הלשון כמאכל תאווה ומציין את הלשון כמאכל שאברהם הגיש למלאכים. החת"ם סופר נהג לאכול לשון בהמה עם תמכא בשביעי של פסח והועלתה ההשערה שהדבר נעשה זכר למאכל שאברהם הגיש למלאכים.

ראו גם
------

* לשונות חתולים

קישורים חיצוניים
----------------

ויקישיתוף מדיה וקבצים בנושא **לשון** בוויקישיתוף

הערות שוליים
------------

1. 1 2  Alan Davidson, Tom Jaine, The Oxford companion to food, page 804
2. ↑  Calvin W. Schwabe, Unmentionable cuisine, page 19
3. ↑  Le Cordon Bleu, Le Cordon Bleu Cuisine Foundations, page 326
4. ↑  מנהגי בעל החתם סופר, סימן י, סעיף כו
**ישו בבית מרתא ומרים** (בהולנדית: **Christus in het huis van Martha en Maria**) המכונה גם **ישו בבית מרים ומרתא** הוא ציור שמן על בד משנת 1654 או 1655, מעשה ידי הצייר ההולנדי יאן ורמיר. הציור מוצג בגלריה הלאומית של סקוטלנד באדינבורו.

תיאור היצירה
------------

יצירה זו היא אחד הציורים המוקדמים של ורמיר, וייחודה במכלול יצירתו של ורמיר בכך שהיא מתארת אירוע מהברית החדשה. יצירה זו היא היחידה מיצירות ורמיר העוסקת בסיפור מכתבי הקודש.

על פי הבשורה על פי לוקאס ביקר ישו בבית האחיות מרתא ומרים. מרתה עסקה בעניינים שונים אך מרים הקשיבה לתורתו של ישו, ולכן זכתה לשבחי הברית החדשה.

> 
> ויהי בנסעם ויבא אל-כפר אחד ואשה אחת ושמה מרתא אספה אותו אל-ביתה. ולה אחות ושמה מרים אשר ישבה לרגלי ישו לשמע אל-דברו. ומרתא יגעה ברב שרותה ותגש ותאמר הלא תשים על-לבך אדני אשר אחותי עזבתני לשרת לבדי אמר-נא אליה ותתמך-בי. ויען ישו ויאמר לה מרתא מרתא את דאגת ומבהלת לדברים הרבה. ואין צרך אלא באחד ומרים בחרה בחלק הטוב אשר לא-יקח ממנה.
> 
> 
> 
> — הבשורה על פי לוקאס, 10, 38 - 42
> 

ביצירה נראית מרים יושבת למרגלותיו של ישו ומאזינה לדבריו, בעוד שאחותה עוסקת בהגשת מזון ומפניה ניכר כי אינה מקשיבה לדבריו.

ביצירה מוקדמת זו בולטים השימוש בצבעי אדום וחום עמוקים יותר משהופיעו ביצירותיו המאוחרות יותר של ורמיר, ומשיכות מכחול שוטפות, חופשיות וניכרות לעין, שאף הן אינן מופיעות ביצירתו הבשלה יותר. היצירה שייכת לקבוצה של יצירות מוקדמות, כמו "רחצת דיאנה" ו"היצאנית", בהן ניסה ורמיר לאמץ ביצירתו תמות מיתולוגיות או תמות "בתי מרזח" כנוהג התקופה.

גם ביצירה מוקדמת זו בולט המשחק הנועז באור ובצל של ורמיר, כולל השימוש הייחודי בצל צבעוני (כלומר, שאינו גוון חום מוכהה) על פני המצוירים. בציור מופיעים כמה אלמנטים החוזרים ביצירתו הבשלה יותר של ורמיר, כמו האור הזורם מצידו השמאלי של הבד, ומשחק על־פני האנשים, העצמים והבדים ושורת חפצים מוכרים, כמו השטיח שעל השולחן, מסעד הכיסא, סלסלת הלחם והשרפרף, השבים ומופיעים ביצירות מאוחרות רבות.

קישורים חיצוניים
----------------

ויקישיתוף מדיה וקבצים בנושא **ישו בבית מרתא ומרים** בוויקישיתוף
* אתר האינטרנט הרשמי של ישו בבית מרתא ומרים
* תיאור היצירה

|  |  |
| --- | --- |
| בקרת זהויות עריכת הנתון בוויקינתונים | 
* GND: 4347801-3
* RKDimages ID: 242325
* VIAF: 201878444
* WorldCat (עם VIAF): 201878444

 |
מאובן של פארקוזאורוס
**פארקוזאורוס** (שם מדעי: *Parksosaurus*) הוא סוג של דינוזאור מסדרת בעלי אגן דמוי עוף שחי בשלהי תקופת הקרטיקון והיה קרוב משפחתו של התסקילוזאורוס.

מאפיינים
--------

דינוזאור זה נקרא על שמו של הפלאונתולוג ויליאם פארקס (William Parks). דינוזאור זה נמצא ב"תצורות קרניון הפרסה" באלברטה, קנדה. הוא היה קטן באורך 2.5 מ' ומשקל 4–5 ק"ג. הוא דמה להיפסילופודון או אולי נכלל בקבוצה שונה שקדמה לאורניתופודה והיה מהמאוחרים ביותר ביצורים דמויי האורניתופודים שאינם הדרוזאוריים.

הוא היה אוכל עשב דו-רגלי עם זנב ארוך ולסתותיו הקצרות דמו למקור. היו לו זרועות קצרות וייתכן שגם נוצות.

דינוזאור זה תואר על ידי הפלאונטולוג צ'ארלס מורטרם שטרנברג ב-1937.

בתרבות
------

הפארקוזאורוס נראה בסרט ללכת בין דינוזאורים בתור דינוזאור צמחוני. ייתכן שהוא מופיע גם בסדרה ללכת עם דינוזאורים בפרק האחרון, כאורניתופוד לא מזוהה שנרדף בידי דרומזאורוס. בנוסף הוא מופיע באחד מפרקי המסע לעמק החלומות.

קישורים חיצוניים
----------------

ויקישיתוף מדיה וקבצים בנושא **פארקוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**לְשׁוֹן-פַּר סְמוּרָה** (שם מדעי: *Anchusa strigosa*) הוא צמח עשבוני רב-שנתי בעל שושנת עלים גדולה. הצמח הוא דו-מיני ופרחיו כחולים, לבנים ותכולים.

מאפיינים
--------

הצמח גדל בעיקר באדמות כבדות בהרים גבוהים, באזורי מסלע קירטוני, בצדי דרכים, שדות, בתה ומדבריות. תפוצתו היא סהרו-ערבית. המין נפוץ בחגורת הספר, מהנגב הצפוני דרך הרי יהודה והשומרון ועד הגליל המזרחי ורמת הגולן. הוא התפשט בצידי דרכים מערבה אל תוך החבל הים תיכוני.
פורח בחודשים ינואר עד יוני.

פריחתו מתנשאת לגובה מטר ויותר. כל הצמח מכוסה בשערות זיפניות ומכאן שם המין. בחורף צומחת שושנת עלים גדולה ואחריה עולים מבסיס הצמח עמודי תפרחת גבוהים. כותרת הפרח דומה למסמר - הפרח הוא בעל 5 עלי כותרת המאוחים לצינור ארוך. אורך עלי הכותרת הוא כסנטימטר אחד. לוע הכותרת סגור על ידי קשקשים שעירים. תפקידם הוא למנוע מחרקים לא רצויים להיכנס אל לוע הכותרת וגם למנוע מחרקים קטנים שכן הצליחו להיכנס לצאת החוצה. על ידי המאבק שלהם עם הפרח גדל הסיכוי להאבקה כשיצאו. תפקיד נוסף הוא מניעת התאדות הצוף המופרש בבסיס צינור הכותרת. המבקרים העיקריים בפרחים הם דבורים יחידאיות ארוכות-לשון מהסוגים מדרונית (*Anthophora*) ומחושית (*Eucera*), וכן דבורי דבש.

ניתן להשתמש בצמח לרפואה בעזרת העלים והשורש. ניתן לרפא פצעים בעור על ידי הנחת עלים כתושים על הפצע. כמו כן ניתן לרקוח משחה מהעלים הכתושים ובתוספת שמן זית לרפא כוויות. חליטת העלים ושתיית החליטה, משמשת נגד תולעים ושטפי דם.

גלריה
-----

* 
* 
*

מקורות
------

ד' דרום, א' שמידע, מדריך פרחי הבר בישראל, כרך א', הצמחייה הים תיכונית, ירושלים 1991 עמ' 28.

קישורים חיצוניים
----------------

ויקישיתוף מדיה וקבצים בנושא **לשון-פר סמורה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* צמחיית ישראל ברשת
* צמח השדה
* Tropicos
 |
**שפווילר** (באנגלית: **Shepweiler**) הוא כלב, שנוצר מביות הרועה הגרמני והרוטווילר בתחילת המאה העשרים ואחת והוא החל לצבור פרסום קצת לפני תחילת העשור השלישי של המאה העשרים ואחת.

הגובה הממוצע של השפווילר הוא כ-60 סנטימטרים ומשקלו הממוצע הוא כ-63 קילוגרמים.

אופי
----

השפווילר הוא כלב הדורש דומיננטיות גבוהה מצד בעליו ובנוסף הוא כלב אנרגטי ואמין.

בנוסף הוא מסתדר עם חיות מחמד אחרות כל עוד הם מתאגדים כראוי.

מאפיינים
--------

לשפווילר יש פרווה בעובי משתנה ובצבע שנע בין שחור לחום בהיר, ולרוב יש גם קצת פרווה לבנה (בעיקר באזור הבטן).

משום שהכלבים ששימשו ליצירתו (הרועה הגרמני והרוטווילר) הם כלבי שמירה אז גם השפווילר הוא כלב שמתאים למשימה זו. בנוסף לשפווילר יש עוצמת נשיכה ונעילת לסת חזקות.

האינטליגנציה של השפווילר גבוהה מאוד וקל מאוד לאלף אותו.

יכולת הלמידה של השפווילר גם כן גבוהה. בנוסף השפווילר מבדיל בין ילדים ותינוקות למבוגרים ומתנהג אליהם בהתאם.

קישורים חיצוניים
----------------

ויקישיתוף מדיה וקבצים בנושא **שפווילר** בוויקישיתוף
* תערובת רוטוויילר של הרועה הגרמני: מידע על גזע כלבים, באתר FarkliTarih

הערות שוליים
------------

1. ↑  Shepweiler | Dog Breed Facts and Information - Wag! Dog Walking, WagWalking (באנגלית)
2. ↑  German Shepherd Rottweiler Mix or the Sheprottie | Labrottie.com, Labrottie, ‏2020-03-08 (באנגלית)
3. ↑  German Shepherd Rottweiler Mix: Shepweiler Dog Breed Information, LoveYourDog, ‏2019-06-27 (באנגלית)
4. ↑  A guide to owning a German Shepherd Rottweiler Mix, groomarts.com (באנגלית)
איליה רפין, **קוטג' אוקראיני** (1880)
קוטג'ים טוריים בגרמניה.
קוטג'ים בשכונת רמות בבאר שבע. מימין קוטג' דו משפחתי, שרק חציו השמאלי הורחב במהלך השנים. משמאל, קוטג' שטרם הורחב. רמות הישנה נבנתה בתחילת שנות התשעים בחופזה, כדי לסייע בקליטת גל העלייה.
**קוטג'** הוא בית מגורים צמוד קרקע, עם חלקת גינה פרטית, לרוב בסביבה כפרית או בסביבה המדמה עצמה ככזו. קוטג' מאפשר לדיירים בו יותר פרטיות מאשר לדיירי בית משותף, אך פחות פרטיות מאשר לדיירי וילה.

בישראל
------

בישראל משתמשים בביטוי לתיאור בית מגורים הצמוד לאחד או יותר מגבולות המגרש שלו. בדרך כלל הוא נבנה בצמוד לבית מגורים זהה, או למספר בתים. בכך הוא נבדל מהווילה שהיא בית מגורים צמוד קרקע המוקף שטח אדמה.

קוטג' נפוץ הוא **קוטג' דו-משפחתי**: בית החולק קיר משותף עם בית אחד נוסף. בדרך כלל ייבנו בו זמנית על ידי קבלן אחד לפי תוכנית דומה. קוטג'ים חד ודו-משפחתיים, נפוצים בישראל, באזורי בנה ביתך.

קוטג' מסוג אחר הוא **קוטג' טורי** - בית צמוד קרקע אשר הוא חלק מקומפלקס הכולל לפחות שלושה בתים צמודי קרקע הצמודים זה לזה, ובנויים בשורה. בניגוד לבית טורי, בקוטג' טורי אין דירות מעל דירות אחרות ולכל דירה יש שטח גינה פרטי משלה.

בניית קוטג' במקום וילה מאפשרת שימוש יעיל יותר בקרקע, דבר אשר מוזיל את מחירו של הבית והופך אותו למוצר בר השגה עבור אנשים רבים יותר. הדבר נכון במיוחד, כשמדובר בקוטג'ים קטנים, שיש להם רישיונות להרחבת המבנה. זוג צעיר או עולים חדשים יוכלו הרבה פעמים להרשות לעצמם קנייה של קוטג' קטן בעיר ספר, תוך מחשבה, שכאשר הם יתבססו מבחינה כלכלית, הם ירחיבו את ביתם.

ישנם גם קוטג'ים הצמודים למגדלי מגורים. בדרך כלל זה משום, שבמקור היו במקום שני קוטג'ים והשכונה הייתה שכונה צדדית בעיר. לאחר שהעיר התפתחה והשכונה הפכה למרכזית, אחד מהם נהרס ותחתו נבנה מגדל מגורים.

### שיכוני שטיח

"שיכוני שטיח" הם דגם של שיכונים, שנבנה בישראל בסוף שנות החמישים, בעיקר בבאר שבע. שיכוני שטיח הם שיכונים של קוטג'ים טוריים, קטנים משמעותית מהמקובל, עם חצרות קטנות משמעותית מהרגיל (סך כל מגרש משפחתי פחות ממאה מטר מרובע, במקום רבע דונם, כמקובל), בהם החצרות מגודרות בקירות גבוהים ובין הקוטג'ים ישנם שבילים להולכי רגל, ברוחב שלושה מטרים. הקוטג'ים יכולים להיות חד קומתיים או דו קומתיים. בחלק מהמקרים, חלק מהקומה השנייה של הקוטג'ים, מקרה לסירוגין את השביל שבין הקוטג'ים. זו שיטת בנייה זולה ומהירה, עבור אוכלוסייה ענייה יחסית, על קרקע זולה, ש**לא** הופכת את השיכון לשכונת מצוקה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קוטג'** |

* נמרוד בוסו, הבנייה של בתים צמודי קרקע ירדה ב-10% בתוך ארבע שנים, באתר TheMarker‏, 20 במרץ 2015
* הילה ציאון, חלום הולך ונעלם: לאן נעלמו צמודי הקרקע?, באתר טמקא, 12 בפברואר 2021
* קוטג'ים, דף שער בספרייה הלאומית

הערות שוליים
------------

1. ↑  שלוש תפישות של מקום בשיכון הציבורי של ישראל בשנות החמישים, הדס שדר, עמוד 378
2. ↑  ערן טמיר – טאוויל, ערסיטקטורה, שיכון לדוגמה 2007 אוקטובר 21, 2007, 9

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567966305171
* LCCN: sh85033295
* NKC: ph119132

 |
**אנדריי לאונידוביץ' גוסין** (באוקראינית: **Андрі́й Леоні́дович Гу́сін** ) ‏ (29 בנובמבר 1972 - 14 בספטמבר 2014) היה כדורגלן ומאמן כדורגל אוקראיני ששיחק בעמדות הקשר בקבוצות שונות בליגת העל האוקראינית ובליגת העל הרוסית. שיחק במשך 13 שנים בנבחרת אוקראינה. לאחר פרישה ממשחק פעיל אימן קבוצות בליגה הרוסית.

ב-14 בספטמבר 2014 גוסין נפצע אנושות בתאונת אופנוע בקייב, ומת מפצעיו כעבור כמה שעות.

ביוגרפיה
--------

אנדריי גוסין נולד בעיר זלוטשוב במערב אוקראינה בתקופת ברית המועצות. שני הוריו היו ספורטאים : אביו כדורגלן ואמו עסקה באתלטיקה. למד חינוך גופני בעיר לבוב, בעת לימודיו החל לשחק בקבוצות חובבים.

### קריירת כדורגלן

גוסין החל את הקריירה של כדורגלן מקצועי בשנת 1992, כאשר זומן לשחק בשורות מועדון הכדורגל קרפטי לבוב. לאחר עונה אחת - עבר לקבוצת הצמרת האוקראינית דינמו קייב. גוסין שיחק תחילה במסגרת קבוצת המילואים של דינמו ואף הושאל למשך שנה לקבוצת צסק"א קייב. בשנת 1996 ערך את הופעת הבכורה שלו בקבוצה הבוגרת שלדינמו במשחק ליגת העל האוקראינית. גוסין שיחק במדי דינמו קייב במשך 9 שנים והיה אחד הקשרים המוצלחים בליגה האוקראינית באותה תקופה.

בשנת 2005 עזב את דינמו ועבר לשחק בליגה הרוסית. הוא שיחק שתי עונות בקבוצת קריליה סובייטוב סמרה והיה קפטן של הקבוצה. לאחר מכן עבר לסאטורן ראמנסקו, בה היה מאמן-שחקן. בתום עונה אחת עזב את סאטורן וחתם חוזה לשנתיים בקבוצת חימקי. בפועל לא שיחק בחימקי אפילו משחק ליגה אחד- הוא נאלץ לפרוש מהמשחק הפעיל עקב פציעה.

### נבחרת

בנבחרת הלאומית של אוקראינה שיחק גוסין מאז יוני 1993. משחקו הראשון במדי הנבחרת היה משחק ידידות מול קרואטיה (במשחקו הראשון הצליח להבקיע שער).

הוא היה בסגל הנבחרת למונדיאל 2006. השתתף בכל מחמשת משחקי הנבחרת בתחרות. בסיום המונדיאל - פרש מהנבחרת.

### קריירת אימון

בשנת 2010 הצטרף גוסין לצוות המאמנים של קבוצת אנז'י מחצ'קלה מהליגה הרוסית. בהמשך אימן את קבוצת המילואים של דינמו קייב ואת קבוצת קריליה סובייטוב סמרה.

תארים
-----

* אליפות אוקראינה : 1997, 1998, 1999, 2000, 2001, 2003, 2004
* הגביע האוקראיני: 1998, 1999, 2000, 2003
* גביע חבר המדינות: 1996, 1997, 1998, 2002

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אנדריי גוסין** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל המאמן, באתר Transfermarkt
* אנדריי גוסין, באתר "Find a Grave" (באנגלית)

הערות שוליים
------------

1. ↑  תדהמה באוקראינה: אנדריי גוסין נהרג בתאונה, באתר nrg‏, 14 בספטמבר 2014

| **נבחרת אוקראינה – מונדיאל 2006** |
| --- |
| 1 שובקובסקי • 
2 נסמצ'ני • 
3 יצנקו • 
4 טימושצ'וק • 
5 יזרסקי • 
6 רוסול • 
7 שבצ'נקו • 
8 שלאייב • 
9 גוסב • 
10 וורונין • 
11 רברוב • 
12 פיאטוב •
13 צ'יהרינסקי • 
14 גוסין •
15 מילבסקי •
16 וורוביי •
17 ואשצ'וק •
18 נזרנקו •
19 קליניצ'נקו •
20 בייליק •
21 רוטאן •
22 סבידרסקי •
23 שוסט •
מאמן: בלוחין | אוקראינהאוקראינה |
**ישו בבית הוריו** (באנגלית: **Christ in the House of His Parents**) הוא ציור משנת 1850 מעשה ידי האמן ג'ון אוורט מיליי. 

בציור מתוארת המשפחה הקדושה לנצרות: יוסף, מרים, ישו, יוחנן המטביל ואנה (אמה של מרים). בני המשפחה ניצבים בבית המלאכה של יוסף, שהיה נגר. כאשר הציור הוצג לראשונה הוא זכה לביקורות קשות בשל הריאליזם שלו.

תיאור היצירה
------------

היצירה מתארת את ישו הצעיר המסייע ליוסף בנגריה שלו. יוסף מכין דלת המונחת אופקית על שולחן הנגריה. בציור, ישו נחתך בידו ממסמר בולט - חתך היוצר מראה של סטיגמטה כהֶרְמֵז לצליבתו העתידית. מרים, הלבושה בצבע כחול (צבעה המסורתי באמנות) מנשקת את לחיו ויוסף מביט בפצע. יוחנן המטביל כילד צעיר מביא מים לשטוף את הפצע (הרמז נוסף לטבילת ישו). אחד מעוזריו של יוסף מסייע לו בעבודה על הדלת (הרמז לשליחים שיסייעו לישו).

ברקע בית המלאכה ניתן לראות חפצים בעלי משמעות תאולוגית: סולם הבא לסמל את סולם יעקב, יונה המסמלת את רוח הקודש יושבת בראש הסולם.

כלים שונים בנגריה מסמלים את השילוש הקדוש - ככל הנראה הושפע מיליי מהדפסו של אלברכט דירר "מלנכוליה" בציורם.

הכבשה ברקע התמונה מסמלת את האנשים שיקבלו על עצמם את הנצרות.

ביקורת
------

הציור עורר ביקורת ותהודה ציבורית רבה כאשר הוצג לראשונה. הריאליזם הרב של הציור היה שונה מהתיאורים המקובלים עד אז של המשפחה הקדושה שתוארה לרוב בתנאים יותר אידיאליים (גם בציורים המתארים קשיים כמו תיאורי הבריחה למצרים). מיליי תיאר את רצפת הנגריה כמכוסה לכלוך רב, ישו ואחיו נחווים כפועלים פשוטים בחזה חשוף, ובגדי הדמויות אשר תוארו בצורה ריאליסטית היו שונים מתיאורים אופייניים קודמים שדמו יותר לתחפושות או לטוגות רומאיות.

צ'ארלס דיקנס האשים את מיליי שמרים בתיאורו נראית כאלכוהוליסטית:

> 
> היא כה איומה בכיעורה שהיא הייתה בולטת כמפלצת בקברט הזול ביותר בצרפת, או בחנות הג'ין הזולה ביותר באנגליה.
> 
> 
> 
> — 
> 

ביקורת נוספת נגעה לתיאורו של ישו הצעיר ונאמר בה כי:

> 
> מצער לראות את ישו הצעיר מתואר כילד יהודי אדום שער
> 
> 
> 
> — תערוכה באקדמיה המלכותית, 1 בינואר 1850
> 

דיקנס תיאר את ישו ביצירה כ:

> 
> פוחז בכותונות לילה אשר נראה שדקר את ידו כאשר שיחק בביוב הסמוך
> 
> 
> 
> — צ'ארלס דיקנס, Old Lamps for New Ones,‏ 15 בינואר 1850.
> 

בעקבות המחלוקת ביקשה המלכה ויקטוריה כי היצירה תובא לארמון בקינגהאם על מנת שתוכל לבחון אותה בעיון בפרטיות.

קישורים חיצוניים
----------------

ויקישיתוף מדיה וקבצים בנושא **ישו בבית הוריו** בוויקישיתוף
* כתבת וידיו על התמונה באתר smARThistory
* סימבוליזם דתי ביצירתו של מיליי, מאמרו של ג'ורג' פ. לנדאו

הערות שוליים
------------

1. ↑  ריצ'רד דורמנט, **מיליי - אמן של תשוקה ושל סקנדלים, כתבה בעיתון הטלגרף, 25 בספטמבר 2007**
2. ↑  מידע על היצירה מאתר גלריית טייט
**קוטופקסי** (בספרדית: **Cotopaxi**) הוא הר געש פעיל הממוקם כ-45 ק"מ דרומית לקיטו, אקוודור. זהו ההר השני בגובהו באקוודור, מגיע לגובה של 5,897 מ'. יש לו מבנה סימטרי של חרוט המתרומם מרמה בגובה 3,800 מ' ורוחב של 23 ק"מ בבסיסו. לקוטופקסי יש אחד הקרחונים המעטים בקו המשווה הקיימים בעולם המתחיל בגובה 5,000 מ'. ביום בהיר ניתן להבחין בו בקלות מקיטו. הוא שייך לשרשרת הרי הגעש הנמצאים סביב הלוח הפסיפי הידועה בתור טבעת האש. לשם ההר פירושים שונים בשפות שונות: בקצ'ואה פירושו "מבול של אש", בקאריב פירושו "מלך המוות", בקאיאפה פירושו "קולר בוער" ו"כס מלכות הירח" בשפת האינדיאנים המקומיים.

היסטוריה של ההר
---------------

ההר כובד כ"מקום קדוש" על ידי אינדיאנים תושבי המקום עוד לפני תקופת האינקה במאה ה-15. סגדו לו כ"מביא הגשם" כערובה לפוריות האדמה ובו זמנית פסגתו נחשבה למקום מושב האלים.

האירופאי הראשון שניסה לטפס לפסגה היה אלכסנדר פון הומבולדט ב-1802, אך הוא הגיע רק עד לגובה של 4,500 מ'. ב-27 בנובמבר 1872 הגיעו אירופאים בפעם הראשונה לפסגה. כיום חברות תיירות רבות מציעות את שירותן בטיפוס ההר הכולל נסיעה עד לגובה 4,300 מ' וטיפוס לבקתה הראשונה בגובה 4,800 מ'. הטיפוס נחשב לטיפוס קל יחסית בדרגה (F/PD). כמו כן החברות מציעות טיפוס עד לבקתה הראשונה וירידה באופניים לאורך כל המדרון.

פעילות געשית
------------

הקוטופקסי הוא אחד מהרי הגעש הפעילים הגבוהים בעולם. טענות שזהו הר הגעש הפעיל הגבוה ביותר אינן נכונות שכן הר הגעש ליוליאקו השוכן בגבול ארגנטינה וצ'ילה גבוה ממנו ונרשמו בו פעילויות געשיות למרות שמידת פעילותו שנויה במחלוקת.

למעלה מחמישים התפרצויות מתועדות מאז 1738. מספר רב של עמקים נוצרו מזרימת הבוץ המקיפה את ההר. הדבר מהווה סכנה חמורה לאוכלוסייה, למבנים ולשדות שסביב ההר.

הסכנה הגדולה ביותר בהתפרצות אלימה של ההר תהיה זרימת הקרח מהקרחון. פיצוץ גדול עלול להחריב את כל היישובים בפרברי קיטו, אזור המאוכלס בכמיליון תושבים. עיר נוספת הנמצאת בסכנה היא לטקונגה הממוקמת דרומית להר.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קוטופקסי** |

* קוטופקסי, באתר אנציקלופדיה בריטניקה (באנגלית)

* תצלום של הר הגעש באדיבות NASAתצלום של הר הגעש באדיבות NASA
* תמונה פנורמית של המכתשתמונה פנורמית של המכתש
* מפה המראה את הרי הגעש באקוודורמפה המראה את הרי הגעש באקוודור
* הקוטופקסי כפי שנראה מהקוראזוןהקוטופקסי כפי שנראה מהקוראזון
* הקוטופקסי כפי שנראה מהאיליניזההקוטופקסי כפי שנראה מהאיליניזה

הערות שוליים
------------

1. ↑  אתר Global Volcanism Program

|  |  |
| --- | --- |
| בקרת זהויות עריכת הנתון בוויקינתונים | 
* GND: 4320750-9
* NKC: ge1007536

 |
**פטאליט** הוא מינרל טקטוסיליקטי (סיליקט במבנה מרחבי) המכיל ליתיום ואלומיניום.

תכונות
------

### הרכב כימי וקריסטלוגרפיה

נוסחת המבנה הכימי של הפטאליט היא LiAlSi4O10.

הפטאליט מתגבש במערכת המונוקלינית, חבורת סימטריות נקודתית "מונוקלינית רגילה" {\displaystyle 2/m\ }, וחבורת סימטריות מרחבית *P 2/a*. הפרמטרים של תא היחידה הם: Å‏a=11.737‏, b=5.171Å‏ ו-c=7.630Å, וגודלה של זווית β הוא 112.54°.

### תכונות פיזיקליות

המינרל מופיע במקבצים עמודיים או חסרי צורה. הגבישים אינם נפוצים – וצורתם לווחיים עד פריזמתיים באורך עד 2 מטרים. פאות הגביש לעיתים מקווקוות. לפטאליט יש פצילות מושלמת בכיוון אחד ({001}). הקשיות של המינרל בינונית גבוהה יחסית, 6.5-6 בסולם מוס, ומשקלו הסגולי הממוצע 2.4 גרם לסמ"ק. קיימת בו תופעת גבישים תאומים.

### תכונות אופטיות

אופטית המינרל הוא דו-צירי חיובי. מקדמי השבירה של הפטאליט הם: nα=1.504‏, nβ=1.51‏ ו-nγ=1.516. גבישי הפטאליט הם שקופים עד שקופים למחצה. הם חסרי צבע או שצבעם ורוד, אפור, צהוב, צהוב אפור עד לבן. בשקף מנוסר הפטאליט הוא חסר צבע. הברק של הפטאליט הוא זגוגי או פנינתי על משטחי הפצילות, והנפיצה שלו חלשה. המינרל תרמולוסנט (פולט אור בחימום).

גילוי ומקור השם
---------------

המינרל נתגלה לראשונה ב-1800 באי אוטו (Utö) שבמועצה המקומית הנינגה (Haninge) שבמחוז סטוקהולם שבשוודיה. שמו נגזר מיוונית "פטלון" – עלה, מתייחס לפצילות המושלמת שלו במקביל לבסיס.

הסוג השקוף המצוי באי אלבה מכונה **קסוטריט**.

הכימאי השוודי יוהאן אוגוסט ארפוודסון (Johan August Arfwedson ‏ 1841-1792) גילה ב-1817 את היסוד ליתיום באנליזה של פטאליט.

שימושים
-------

בדומה לספודומן ולפידוליט משמש הפטאליט מקור לליתיום. כמו כן נוהגים להוסיף פטאליט לתערובת ממנה יוצרים כלים קרמיים ובכך מקטינים את תופעת ההתרחבות בחום ומגדילים את חוזק הכלי. מלבד זאת, המינרל ידוע בעיקר לאספני מינרלים, אם כי הקשיות הגבוהה יחסית שלו מאפשרת גם שימוש בסוג חסר הצבע של הפטאליט כאבן חן.

מקור ותפוצה
-----------

הפטאליט מצוי בפגמטיטים של גרניט עשירים בליתיום.

בין המקומות בהם ניתן למצוא את הפטאליט:
האי אוטו (Utö) שבמועצה המקומית הנינגה (Haninge) שבמחוז שבסטוקהולם שבשוודיה (המקום בו נמצא המינרל לראשונה); סמוך לסן פיירו (San Piero) באי אלבה שבאיטליה; מפגמטיט רוביקון (Rubicon), דרומית לקרביב (Karibib) שבנמיביה; גבישים גדולים במיוחד מצויים בביקיטה (Bikita) שבזימבבווה; בפרו (Peru) במחוז אוקספורד (Oxford) שבמדינת מיין, ובעורק קלארק (Clark vein) ברינקון (Rincon) מחוז סן דייגו (San Diego) בקליפורניה שבארצות הברית; באגם ברניק (Bernic Lake) בפרובינציית מניטובה שבקנדה; ובמדינת מינאס ז'ראיס שבברזיל.

לקריאה נוספת
------------

* Deer, W.A. R.A. Howie, and J. Zussman *Rock Forming Minerals 4: framework silicates* , 1963, Pages 271-275.
* Hurlbut, Cornelius S.; Klein, Cornelis, 1985, *Manual of Mineralogy*, 20th ed. מסת"ב 0-471-80580-7

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פטאליט** |

* אתר WebMineral
* אתר Mindat
* פרויקט rruff

הערות שוליים
------------

1. ↑  פרויקט rruff
2. ↑  אתר Webmineral
3. ↑  לרשימה המלאה ניתן להיעזר בקישור לאתר Mindat.
לוגו הקמפיין "יש לך חלב?"
**יש לך חלב?** (באנגלית: **Got Milk?‎**) הוא הסיסמה של קמפיין פרסומי מטעם ועדת יצרני החלב של קליפורניה (California Milk Processor Board). הקמפיין מתקיים מאז 24 באוקטובר 1993, והוא נועד לעודד צריכת חלב. בהמשך הותר השימוש בסיסמה גם ליצרני חלב אחרים ולחקלאים. הסלוגן מהווה את אחת מסיסמאות הפרסום המוכרות בארצות הברית.

יצרני החלב בקליפורניה החליטו לממן את הקמפיין הפרסומי, לאחר תקופה ארוכת-שנים שהתאפיינה בירידת מכירות החלב. הקמפיין הפך לאחד הבולטים בתקופתו, והסיסמה "יש לך חלב?" הפכה לסיסמה מוכרת. נעשו עליה פרפרזות רבות, בצורת פרסומים עם סיסמה דומה, בהם הוחלפה המילה "חלב" במוצרים אחרים. הקמפיין הוביל לעלייה במכירות החלב בקליפורניה, אך לא בשאר ארצות הברית. עם זאת, הקמפיין בלם את הירידה העקבית במכירות החלב.

ב-1995 הותר השימוש בסיסמה לפרסומות של ועדת יצרני החלב הלאומית (National Milk Processor Board, או MilkPEP), שהפיקה מאז פרסומות רבות בכיכובם של ידוענים מתחומי הספורט והבידור, וכן דמויות מצוירות. בפרסומים אלו פניהם של הידוענים עוטרו ב"שפם" לבן של חלב, כאשר סיסמת הפרסום "Where's Your Mustache?‎" (היכן השפם שלך?) הפכה אף היא לסיסמה ידועה.

קישורים חיצוניים
----------------

ויקישיתוף מדיה וקבצים בנושא **יש לך חלב?** בוויקישיתוף
* 

* אתר האינטרנט הרשמי של יש לך חלב? (באנגלית)
* got milk?‎, מאמר של דאגלס ב. הולט, פרופסור לשיווק באוניברסיטת אוקספורד, באתר Advertising Educational Foundation
* יש לך חלב?, ברשת החברתית טוויטר

הערות שוליים
------------

1. ↑  דאגלס ב. הולט, בפסקה Launch Ads
2. ↑  Got Milk? Campaign, באתר Marketing Campaign Case Studies
3. ↑  Michael Daehn, ‏The Seven Keys to Marketing Genius, עמ' 80, באתר גוגל ספרים
**קוֹטַה קִינַבַּאלוּ** (במלאית: **Kota Kinabalu**, בג'אווי: **کوتا کينا بالو**; בסינית: **亚庇**, נהגה "יַאבִּי"; נודעה בעבר בשם **ג'סלטון**) היא בירת מדינת סבה במלזיה. העיר שוכנת בצפון האי בורנאו, על חוף ים סין הדרומי, בחלקה המזרחי של מלזיה. בעיר מתגוררים 452,058 תושבים (נכון ל-2010).

היסטוריה
--------

במחצית השנייה של המאה ה-19 חברת צפון בורנאו הבריטית החלה להקים מושבות ברחבי צפון בורנאו. ב-1882 החברה הקימה התיישבות באי קטן מול המקום בו נמצאת כיום קוטה קינבאלו. ההתיישבות הותקפה על ידי שבטי ילידים ב-1897 ונחרבה. החברה החליטה להעביר ב-1898 את ההתיישבות ליבשה שם היה קל יותר להגן עליה, אך המקום הראשון ביבשה שנבחר לא התאים. לפיכך ב-1899 ההתיישבות הועברה למיקומה הנוכחי, בקרבת כפר דייגים קטן בשם אַפִּי. ההתיישבות נקראה ג'סלטון על שמו של צ'ארלס ג'סל, שהיה סגן יושב ראש החברה.

ג'סלטון הפכה למרכז מסחרי גדול בצפון בורנאו והנמל שלה ייצא סחורות רבות, כמו גומי וראטאן, מחלקים שונים בצפון בורנאו.

ב-1942, במהלך מלחמת העולם השנייה, כוחות האימפריה היפנית כבשו את ג'סלטון ביחד עם יתר בורנאו, כיבוש אשר במהלכו נהרסו חלקים נרחבים מהעיר. בזמן הכיבוש שם העיר שונה בחזרה לאפי. התושבים המקומיים ניסו למרוד ביפנים מספר פעמים ללא הצלחה. החלקים של העיר שנותרו על כנם כמעט הושמדו לחלוטין במהלך ההפצות של בעלות הברית בקרב בורנאו ב-1945.

לאחר המלחמה חברת צפון בורנאו הבריטית חזרה לנהל את העיר, אך היא לא יכלה לעמוד בהוצאות הכספיות של שיקומה והעבירה את הניהול של ג'סלטון ישירות למושבת הכתר של צפון בורנאו שהוקמה ב-1946 בשטחים שחופפים כיום למדינת סבה. הממשל החדש החליט לשקם את ג'סלטון ולהפוך אותה לבירת המושבה במקום העיר סנדקן.

ב-1963 צפון בורנאו ועוד מספר מושבות בריטיות אחרות באזור קיבלו עצמאות והתאחדו למלזיה. שטחי מושבת הכתר של צפון בורנאו הפכו למדינת סבה וג'סלטון נותרה בירת המדינה החדשה. ב-22 בדצמבר 1967 ראש השרים של סבה העביר החלטה לשינוי שמה של העיר ל"קוטה קינבאלו". משמעות השם היא "העיר של קינבאלו" והיא נקראת כך על שמו של הר קינבאלו, שנמצא במרחק של 50 קילומטרים צפון-מזרחית ממנה בפארק הלאומי קינבאלו.

כלכלה
-----

קוטה קינבאלו היא המרכז הכלכלי של סבה. הכלכלה המקומית מסתמכת בעיקר על תעשייה ותיירות.

חינוך
-----

בעיר פועלות מספר אוניברסיטאות, בהן אוניברסיטת סבה של מלזיה (Universiti Malaysia Sabah).

תחבורה
------

את העיר משרת נמל התעופה הבינלאומי קוטה קינבאלו, הנמצא במרחק של 7 קילומטרים ממרכז העיר. הנמל המציע טיסות ליעדים במלזיה ובמזרח אסיה.

ערים תאומות
-----------

* רוסיהרוסיה ולדיווסטוק, פרימוריה, רוסיה
* הרפובליקה העממית של סיןהרפובליקה העממית של סין חיואן (אנ'), גואנגדונג, הרפובליקה העממית של סין
* קוריאה הדרומיתקוריאה הדרומית יונגין, קוריאה הדרומית

קישורים חיצוניים
----------------

ויקישיתוף מדיה וקבצים בנושא **קוטה קינבאלו** בוויקישיתוף
* קוטה קינבאלו, באתר אנציקלופדיה בריטניקה (באנגלית)

הערות שוליים
------------

1. 1 2  מפקד 2010, מחלקת הסטטיסטיקה של מלזיה (במלאית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547816605171
* GND: 4648171-0
* LCCN: n78073819
* MusicBrainz: dd229325-1a43-47fa-939c-fb3e471e6e89
* SUDOC: 061743585
* VIAF: 137187845
* WorldCat: lccn-n78073819

 |
**רוג'ר גודל** (באנגלית: **Roger Goodell**; נולד ב-19 בפברואר 1959) הוא הקומישינר של ליגת ה-NFL, ליגת הפוטבול המקצוענית בארצות הברית.

ביוגרפיה
--------

גודל נולד בג'יימסטאון שבמערב מדינת ניו יורק. בתיכון הצטיין בפוטבול, כדורסל ובייסבול, אך פציעות מנעו ממנו להמשיך לעסוק בספורט. ב-1981 סיים תואר ראשון בכלכלה בוושינגטון וג'פרסון קולג' שבפנסילבניה.

ב-1982 החל לעבוד במשרדי ליגת ה-NFL כאחד העוזרים של הקומישינר פיט רוזל. ב-1983 הצטרף כמתמחה לקבוצת ניו יורק ג'טס וכעבור כשנה מונה לעוזר במחלקת יחסי הציבור של ה-NFL. ב-1987 מונה לעוזרו של לאמר האנט, נשיא American Football Conference. בדצמבר 2001 מונה לסמנכ"ל תפעול של הליגה והיה אחראי לניהול השוטף של פעילות הספורט, השיפוט והפעילות העסקית.

באוגוסט 2006 נבחר לקומישינר החדש של ה-NFL ונכנס לתפקידו בתחילת ספטמבר 2006. בתקופת כהונתו ביססה הליגה את מעמדה כליגת הספורט המובילה בארצות הברית. הכנסות ה-NFL גדלו ל-7.2 מיליארד דולר ב-2014 והכנסות נוספות ישירות לקבוצות של עוד כ-5 מיליארד דולר. גודל עצמו הרוויח ב-2014 כ-35 מיליון דולר והוא מהמנהלים בעלי המשכורת הגבוהה ביותר בארצות הברית.

הוא היה בעל תפקיד מרכזי במשא ומתן להסכם בין בעלי הקבוצות הליגה וארגון השחקנים ב-2011 ובפעולות להרחבת הליגה, פיתוח אצטדיונים, השקת רשת הטלוויזיה של הליגה ומכירת זכויות השידור על משחקי הליגה.

במקביל להצלחה הכלכלית, תקופת כהונתו אופיינה גם במספר שערוריות ומחלוקות. ב-2012 הכריזו שופטי הליגה על שביתה, עמה התמודדה ה-NFL במינוי שופטים מדרג זוטר ששפטו קודם לכן בליגות התיכונים או בליגות הזוטרות במכללות. ב-2007 אימצה הליגה מדיניות ענישה מחמירה נגד התנהגות לא הולמת של שחקנים מחוץ למגרש, במסגרת זו הוטלו עונשי הרחקה על שחקנים בולטים כגון מייקל ויק, אדם "פאקמן" ג'ונס ובן רות'ליסברגר. על גודל והליגה נמתחה ביקורת על העונש הקל יחסית שהוטל על ריי רייס לאחר שנתפס מכה את בת זוגו ורק לאחר שצילומים ממצלמות האבטחה נחשפו, נאלצה הליגה להחמיר את העונש. פרשה נוספת שעוררה ביקורת על גודל הייתה פרשת ה-"deflategate". לאחר שנחשף כי חלק מכדורי המשחק בין ניו אינגלנד פטריוטס לאינדיאנפוליס קולטס לא היו מנופחים כהלכה, מינה גודל חוקר לנושא ולאחר ממצאי החקירה החליט להטיל עונש כבד על הפטריוטס ועל כוכב הקבוצה טום בריידי. בריידי ערער על העונש ובית המשפט הפדרלי בניו יורק מצא כי התנהלותם של גודל והליגה כללה ליקויים רבים ופסל את העונש שהוטל על בריידי. ערעור של הליגה על פסילה זו הביא להחזרת ההחלטה על ההשעיה.

גודל נשוי לג'יין סקינר, שדרנית לשעבר ברשת פוקס ניוז והם הורים לזוג תאומות.

קישורים חיצוניים
----------------

ויקישיתוף מדיה וקבצים בנושא **רוג'ר גודל** בוויקישיתוף
* רוג'ר גודל, באתר אנציקלופדיה בריטניקה (באנגלית)

הערות שוליים
------------

1. ↑  NFL sees big jump in revenue, אתר CNN, ‏20 ביולי 2015

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5154 7111
* LCCN: no2008057133
* VIAF: 46570321
* WorldCat: lccn-no2008057133

 |